หวั่นพิษการเมืองทำประกันสะดุด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ปัจจัยลบสกัดไม่ให้ขยายตัว หวังปีหน้าเบี้ยโตทะลุ7.4%
โพสต์ทูเดย์ — “ไทยรี” หวั่นเหตุการเมือง ความเหลื่อมล้ำเศรษฐกิจสังคม ทำเบี้ยประกันปี 2554 สะดุด
สำนักวิจัยและสถิติบริษัท ไทยรับประกันภัยต่อหรือไทยรี ได้วิเคราะห์ถึงธุรกิจประกันวินาศภัยว่า แม้ช่วงเวลาที่เหลือของปีนี้และปีหน้าธุรกิจประกันวินาศภัยยังมีแนวโน้มเติบโตได้ดี แต่ประเด็นสำคัญที่คาดว่าจะมีผลกระทบในทิศทางลบต่อการพัฒนาของธุรกิจประกันภัย และในอนาคตอันใกล้ยังเป็นเรื่องของความแตกแยกทางการเมือง และความเหลื่อมล้ำทางเศรษฐกิจและสังคมที่เกิดขึ้นภายในประเทศ ซึ่งเป็นสิ่งที่เป็นปัญหาเรื้อรังและยากที่จะเยียวยา 
นอกจากนี้ ยังมีเรื่องความไม่ชัดเจนของตัวบทกฎหมายที่มีผลกระทบต่อการลงทุนในโครงการอุตสาหกรรมที่สำคัญของประเทศ ซึ่งจะส่งผลต่อความมั่นใจนักลงทุนทั้งจากภายในและนอกประเทศอีกด้วย 
อย่างไรก็ตาม หากภาวะทางการเมืองในประเทศอยู่ในสภาวะที่เอื้ออำนวยต่อการทำธุรกิจและส่งเสริมความเชื่อมั่นของภาคครัวเรือนทั้งในและต่างประเทศ ซึ่งในปี 2554 ธุรกิจประกันวินาศภัยยัง สำหรับในปี 2554 นั้น ข้อมูล ณ ปัจจุบันบ่งชี้ว่า อุตสาหกรรมฯ มีแนวโน้มขยายตัวและเติบโตได้อีก 7.4% เมื่อเทียบกับมูลค่ารายได้ที่เกิดขึ้นในปี 2553 โดยประกันภัยเบ็ดเตล็ดคาดว่าเติบโต 9.8% และรถยนต์เติบโต 6.7% 
สาเหตุที่สำคัญมาจากความต้องการในผลิตภัณฑ์ที่ให้ความคุ้มครองในทรัพย์สินและรถยนต์รวมถึงสุขภาพ ที่ยังคงมีอยู่อย่างต่อเนื่องมาจากปี 2553 สอดคล้องกับทิศทางการเติบโตของเศรษฐกิจของประเทศที่คาดว่าในปี 2554 จะไม่ร้อนแรงเท่ากับปี 2553 โดยอัตราการเติบโตจะอยู่ที่ประมาณ 5% สูงกว่าค่าเฉลี่ยในช่วง 16 ปีที่ผ่านมาเพียงเล็กน้อย เนื่องจากความสลับซับซ้อนและความไม่แน่นอนของปัจจัยทางเศรษฐกิจ สังคม สภาพภูมิอากาศ และภาวะการเมืองในประเทศที่นับวันจะมีมากขึ้น รวมถึงอิทธิพลต่อเนื่องของปัจจัยต่างๆ ที่ได้กล่าวไว้แล้วในเบื้องต้น 
ทั้งนี้ ในส่วนของภาคธุรกิจเองการที่มีข้อกำหนดให้ผู้ประกอบการใส่ใจถึงประเภทและปริมาณความเสี่ยงที่เป็นลักษณะเฉพาะของแต่ละบริษัท ซึ่งจะเป็นผลดีต่อการทำธุรกิจของบริษัทในแง่ของการเข้าใจต้นทุนการทำธุรกิจของตัวเองมากขึ้น และผลกระทบในเชิงบวกนี้จะส่งผลต่อเนื่องไปยังผู้บริโภค โดยปีนี้อัตราการขยายตัวอยู่ในช่วงระหว่าง 14.7% ถึง 16.1%ซึ่งการประกันภัยทางทะเลและขนส่งนั้นน่าที่จะมีการขยายตัวได้ในสัดส่วนระหว่าง 25.3% ถึง 27.3% รองลงมาคือธุรกิจประกันรถยนต์ที่มีโอกาสในการขยายตัวอยู่ในช่วงระหว่าง 15.4% ถึง 17.3% 
ทั้งนี้การคาดการณ์นี้อยู่ภายใต้เงื่อนไขที่กิจกรรมทางเศรษฐกิจที่เกี่ยวข้องกับการส่งออกและนำเข้าของประเทศมีการขยายตัวได้ในอัตรา 15% ถึง 20% ยอดจำหน่ายรถยนต์สะสมในประเทศมีจำนวนไม่ต่ำกว่า 7.4 แสนคันและไม่เกิน 7.9 แสนคันในปี 2553 อย่างไรก็ตาม